
О Г Л А С

СТЕЧАЈНИ ДУЖНИК:

КОМПАНИЈА КОЛИНГ А.Д. БЕОГРАД – У СТЕЧАЈУ,

 из Београда, Савски венац, ул. Кронштатска бр. 5, 

матични број: 07482230, ПИБ 100287145
ОБЈАВЉУЈЕ ПОЗИВ ОВЛАШЋЕНИМ СТРУЧНИМ ЛИЦИМА 

ЗА ДОСТАВЉАЊЕ ПОНУДА
ЗА ВРШЕЊЕ ПРОЦЕНЕ ВРЕДНОСТИ ЦЕЛОКУПНЕ ИМОВИНЕ СТЕЧАЈНОГ ДУЖНИКА И СТЕЧАЈНОГ ДУЖНИКА КАО ПРАВНОГ ЛИЦА СА ПРОЦЕНОМ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ПОЈЕДИНАЧНЕ ИМОВИНЕ СТЕЧАЈНОГ ДУЖНИКА, ИМОВИНСКИХ ЦЕЛИНА ИЛИ ЦЕЛОКУПНЕ ИМОВИНЕ СТЕЧАЈНОГ ДУЖНИКА
Позивају се заинтересована овлашћена стручна лица - проценитељи да доставе понуде за процену вредности имовине стечајног дужника КОМПАНИЈА КОЛИНГ А.Д. БЕОГРАД – У СТЕЧАЈУ, са регистрованом адресом за достављање поште: 11102 Београд, Трг Републике бр. 3/III спрат, матични број: 07482230, ПИБ 100287145 – за потребе продаје, и то: процену вредности целокупне имовине стечајног дужника и процену стечајног дужника као правног лица са проценом целисходности најповољнијег начина уновчења, тј.  целисходноси продаје стечајног дужника као правног лица у односу на продају појединачне имовине стечајног дужника, имовинских целина или целокупне имовине стечајног дужника.

Задатак проценитеља је да у складу са Међународним стандардима финансијког извештавања, сагласно Националном стандарду за управљање стечајном масом бр. 5 и  професионалним стандардима струке – процени вредност сваке ставке и укупне имовине стечајног дужника, утврди евентуално постојање терета тј. уписаних разлучних и/или заложних права на процењеној имовини, забележби и других уписаних права и/или интереса у корист трећих лица укључујући и постојање излучних захтева, као и да се утврди вредност стечајног дужника као правног лица.  

Процена мора да садржи номинални и процентуални однос вредности појединачних ставки имовине  (са теретом и без терета) у односу на процењену вредност укупне имовине стечајног дужника као и номинално и процентуално учешће тих ставки имовине у укупној процењеној вредности стечајног дужника као правног лица. 

Покретна и непокретна имовина стечајног дужника лоцирана је на више места у Републици Србији. 

Огласна документација која садржи попис и расположиву документацију о предмету процене, као и детаљнији поступак и начин предаје извршене процене, поступак по евентуалним примедбама одбора поверилаца, односно разлучних или заложних поверилаца на достављену процену целисходности евентуално може сe преузети почев од наредног дана од дана објављивања овог огласа на интернет страни Агенције за лиценцирање стечајног управника, уз претходну најаву, непосредно на регистрованој адреси за пријем поште стечајног дужника у Београду, Трг Републике бр. 3/III, радним данима у периоду од 11,00 до 14,00 часова,  или електронски, достављањем захтева на меил: pravnodobro@gmail.com
Писане понуде достављају се у затвореним ковертама, са назнаком „Понуда за процену“, поштанском пошиљком или лично на регистровану адресу за достављање поште стечајном дужнику: 11102 Београд, Трг Републике 3/III спрат. Лична предаја понуда врши се радним данима у периоду од 11,00 до 14,00 часова.

Достављене понуде треба да садрже јасне податке о понуђеној цени, условима и роковима плаћања и роковима израде процене. Уз Понуде понуђачи су обавезни да доставе и доказе о испуњености услова даваоца понуде за вршење процена у стечајним поступцима из чл. 53а Закона о стечају („Сл.гласник РС“ бр. 104/09; 99/1-др. закон, 71/12 –одлука УС, 83/14; 113/17; 44/18 и 95/18) и из прописа о обављању делатности процене вредности имовине и капитала, као и податке о референцама из пословања. 
Рок за подношење понуда је 20 (двадесет) дана од дана објављивања овог огласа на интернет страни Агенције за лиценцирање стечајног управника.
По истеку рока за достављање понуда, одбор поверилаца, на предлог стечајног управника, врши одабир најповољнијег понуђача узимајући у обзир, осим финансијске понуде и стручност, референце и друге елементе понуде који су од значаја за конкретну процену, у року од осам дана од дана достављања предлога стечајног управника, а ако одбор поверилаца не донесе одлуку у том року, избор понуђача врши стечајни управник, применом истих критеријума.

Са изабраним проценитељем се, по добијању сагласности стечајног суда, закључује уговор у складу са оглашеним условима и прихваћеном понудом.

За све информације у вези огласне документације, структуре и стања имовине која је предмет процене  као и договоре о термину разгледања имовине, контакт особа је стечајни управник Михајловић Зорица, тел. 064/8549-727.

